รัฐมนตรีช่วยว่าการกระทรวงกลาโหม ให้การต้อนรับเอกอัครราชทูตราชอาณาจักรโรมาเนียประจำประเทศไทย
รัฐมนตรีช่วยว่าการกระทรวงกลาโหม ให้การต้อนรับเอกอัครราชทูตราชอาณาจักรโรมาเนียประจำประเทศไทย พลโท คงชีพ ตันตระวาณิชย์ โฆษกกระทรวงกลาโหม เปิดเผยว่า พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ให้การต้อนรับการเยี่ยมคำนับของ นายบ๊อกดัน บาเดีย ( Bogdan Badea) เอกอัครทูตราชอาณาจักรโรมาเนียประจำประเทศไทย ณ ศาลาว่าการกลาโหม ทั้งสองฝ่ายได้ชื่นชมความสัมพันธ์ที่ใกล้ชิดและมีมาอย่างต่อเนื่อง โดย พลเอก ชัยชาญ ได้กล่าวขอบคุณโรมาเนียในวาระที่ดำรงตำแหน่งประธานคณะมนตรีแห่งสหภาพยุโรป ได้ผลักดันและหาทางออกที่เป็นรูปธรรมในการสนับสนุนแก้ปัญหาการทำประมงผิดกฏหมาย ( IUU ) ของไทย พร้อมทั้งกล่าวถึงความพร้อมที่จะพัฒนาและเสริมสร้างความร่วมมือจากบันทึกความเข้าใจว่าด้วยความร่วมมือด้านการส่งกำลังบำรุงระหว่างกระทรวงกลาโหมของไทย และกระทรวงกลาโหมโรมาเนีย ที่ได้ลงนามร่วมกันไว้ รวมทั้งเชิญชวนโรมาเนียมาลงทุนในเขตเศรษฐกิจพิเศษภาคตะวันออก ( EEC ) ในอุตสาหกรรมป้องกันประเทศ ที่ไทยกำลังพัฒนาศักยภาพและผลักดันเป็นอุตสาหกรรมเป้าหมายด้านนายบ๊อกดัน บาเดีย ( Bogdan Badea) เอกอัครทูตราชอาณาจักรโรมาเนียประจำประเทศไทย กล่าวแสดงความขอบคุณไทย ที่สนับสนุนโรมาเนียเข้าเป็นสมาชิกไม่ถาวรใน UNHC ชื่นชมความพยายามและพร้อมของโครงสร้างพื้นฐานใน EEC ยินดีจะขยายความร่วมมือกับไทยในด้านอุตสาหกรรมป้องกันประเทศ พร้อมยืนยันการทำหน้าที่ของตนเอง จะร่วมผลักดันความร่วมมือและเสริมสร้างความสัมพันธ์ระหว่างสองประเทศให้ดีที่สุด